KNP Piekniek spots - Forum Topic
Total Views: 82 160 974
Forums / 2. FAQ & General Chat / KNP Piekniek spots
views: 38 754 177
24 Apr 2018 @ 19:20:37 pm
Weet julle of die piekniek plekke soos Tshokwane en Afsaal nog van die gasbottels en die skottel braaiers uitverhuur? En hoeveel dit kos asseblief?
24 Apr 2018 @ 21:56:44 pm
Met ons laaste dagrit het ek gesien die mense gebruik hulle. Wat ek kan onthou is die pryse wissel van R20 tot R35.
Lekker plek om te braai is by Mlondozi Dam tussen Laer Sabie en Tshokwane. Pragtige uitsig.
Vermy Nkuhlu op die Laer Sabie en Skukua pad. Die ape en bobbejane is baie lastig.
25 Apr 2018 @ 06:56:46 am
Hendrik, dankie. Ons ry juis môre na Marloth Park en vanaf 1 Mei by Krok-brug en 4 tot 5 Mei by B-en-D. Beplan ook die breffissie in die Park. Die ape is of was ook lastig by Tsokwane.
25 Apr 2018 @ 07:46:22 am
Dankie HM. Ek het nog nooit die piekniek spot by Mlondozi dam besoek nie....gaan dit definitief hierdie keer probeer op jou aanbeveling. Ons het al paar keer hierdie pad tussen Tshokwane en Lower Sabie gery, maar nog nooit eintlik veel wild op die roete gekry nie....ons ry hom maar gewoonlik net vir die mooi natuurskoon en stop dan vir n wyle by die Hillside uitkykpunt.
Het Mlondozi dam piekniek spot ook n winkeltjie waar jy koffie ensovoorts kan koop?
25 Apr 2018 @ 09:04:04 am
Hulle is nog beskikbaar teen R50 gas is duur se hulle
25 Apr 2018 @ 09:16:17 am
Dankie WJ...dit sluit dan die skottel skaar in?
25 Apr 2018 @ 16:28:30 pm
Gelukkig is Mlondozi nie ver van die teerpad af nie, ingeval jy nie van die plek hou nie.
Daar is nie 'n winkel as sulks nie. Kan koeldrank koop maar onseker of warm drankies beskikbaar is. Ons vles ry maar altyd saam.
Ek sien WJ se die gasbottle en skaar is nou R50 in die noorde. Die pryse wissel maar van plek tot plek, maar ek dink dit sal nie duurder as dit wees nie.
25 Apr 2018 @ 16:33:03 pm
Daar is tot nou ape by Afsaal wat nie voorheen die geval was nie. By Tsokwane het ek 'n parkeraad man gesien met 'n kettie patroleer.
Van die ape is beter manierd as ander, maar wees paraat.
25 Apr 2018 @ 17:09:51 pm
Was so 3 weke gelede by Tshokwane.
Die bobbejane het by die ape afgekyk en doen nou selfde.
Ons was net vir so 20minute daar en het die bobbejane tussen die ape sien "operate"
Dis kompetisie vir die ape wat nou meer waaghalsig raak soos 'n tyd gelede.
Die man met die kettie was nie naby nie en die mense by die oop kombuis moes keer vir die vale.
25 Apr 2018 @ 17:13:07 pm
By Tshokwane was hulle laas jaar nogals aan die gang. As die mense klaar ge-eet het by restaurant, sit hulle hul eetgerei daar by die wasbak....die ape gryp dan daai eetgerei en sit dan op die dak en lek dit af. Sodra hulle dit klaar afgelek het gooi hulle dit net af ondertoe. Was in n mate snaaks om te sien...maar wel probleem...dit raas vreeslik as hulle so oor daai dakke hardloop. HM...dankie vir inligting...ek sien uit om daar by Mlondozi dam te gaan inloer
25 Apr 2018 @ 20:25:07 pm
So pas terug van Letaba, het 2 keer by Mooiplaas ontbyt gaan maak en die gasbottel en skottelskaar saam was elke keer R25. Dis a bargain want jy hoef nie die ding te was as jy klaar is nie. Terloops Mooiplaas was in goeie, skoon toestand en mooi onderhou en so 'n pragtige uitsig oor die rivier terwyl jy staan en ontbyt maak!
25 Apr 2018 @ 20:29:48 pm
Dankie Lein vir info. Ek haat dit om n skottelskaar skoon te maak....daai R25 is definitief n "bargain"!
01 May 2018 @ 12:02:21 pm
Ons was toe by Mlondozi dam. Pragtige plek ...maar net bietjie aan die klein kant...almal wil onder die grasdak staan. Ons het toe maar deurgery na Tshokwane...hou van die meer spasie.
01 May 2018 @ 20:45:58 pm
Met verwysing na jou "Picnic" fotos, ek het nog nooit Mlondozi so besig gesien nie. Blykbaar baie dagbesoekers het op KNP toegesak die langnaweek.
01 May 2018 @ 21:11:58 pm
01 May 2018 @ 21:15:33 pm
Ja...dink ook dit was ekstra besig. Die ingangs hekke by onder andere Malelane was gesluit vir dagbesoekers...daar was n bord in die pad geplaas dat hul maksimum kwota besoekers vir die dag bereik het